**О Д Г О В О Р**

на пратеничко прашање од пратеникот Марјанчо Николов поставено

меѓу две седници на Собранието на Република Македонија

на 3 февруари 2009 година

Заклучно со реколта 2004 година, основ за пресметување на закупнината за земјоделското земјиште во државна сопственост беше заштитната цена на меркантилната пченица која се утврдуваше со Одлука на Владата на Република Македонија согласно поранешниот Закон за трговија (Службен Весник на РМ бр.23/1995 ибр. 16/2004).

Министерството за земјоделство, шумарство и водостопанство согласно поранешниот Закон за земјоделско земјиште (Службен Весник на РМ бр.25/1998 и бр. 18/1999) до ноември 2007 година склучуваше договори за закуп на земјоделско земјиште во кои е утврден надомест (закупнина) каде закупецот е должен да плаќа, најдоцна до 31 декември во тековната година, закупнина во килограми пченица изразена во денарска противвредност. Според истиот договор цената на пченицата се утврдува според просечно утврдената откупна цена за реколтата од тековната година.

За горе наведените договори за закуп, Министерството за земјоделство шумарство и водостопанство, од реколта 2005 до реколта 2007, врши наплата на закупнината која се утврдува според просечно утврдената откупна цена за реколтата од тековната година, со оглед на тоа што сега нема законски основ за утврдување на заштитната цена на меркантилната пченица.

Истата се утврдува врз основа на просечните откупни цени и откупените количини во вкупен износ од 92.252.195 килограми, на меркантилна пченица од домашно производство реколта 2008 година, доставени од мелничко-пекарските претпријатија во Република Македонија.

За меркантилната пченица од реколта 2008 година е пресметана просечна откупна цена (пондер), без ДДВ и субвенции, која изнесува 13,18 ден/кг.

Министерството за земјоделство, шумарство и водостопанство по истата таа цена за килограм пченица, односно 13,18 ден/кг, има побарување за плаќање на закупнината за земјоделското земјиште во државна сопственост дадено под закуп.

Откупните цени на меркантилната пченица од реколта 2008 година од домашно производство се движат од 12,00 ден/кг до 14,00 ден/кг во зависност од квалитетот, сортата и чистотата на пченицата.

Договорите за закуп на земјоделско земјиште во државна сопственост склучени врз основа на член 30 од Законот за земјоделско земјиште (Службен Весник на РМ бр. 135/2007), а по предходно спроведена постапка согласно член 21 по Јавен оглас, годишната закупнина ја плаќаат по фиксна цена во денарска вредност понудена од страна на закупецот.